ועדת הפנים ואיכות הסביבה, כנסת 18, פרוטוקול מספר 342, 2011-02-23 09:30

דוד אזולאי: שלום לכולם, אני פותח את הישיבה.

דוד אזולאי: על סדר היום - ביטול הכרזה על חלק משמורת טבע נחל פולג לפי תכנית מס' נת/396/2 – מכון וינגייט.

דוד אזולאי: אנחנו קיבלנו פניה מסגן ראש הממשלה ושר הפנים אלי ישי, והוא מבקש לבטל הכרזה על חלק משמורת טבע נחל פולג, לפי תכנית נת/396/2 במכון וינגייט.

דוד אזולאי: מישהו כאן רוצה להסביר את הדברים?

יסמין טלמון: מדובר בתכנית שהמגעים בין רשות הטבע והגנים לבין מכון וינגייט בעניינה התחילו כבר לפני הרבה שנים בעניין חילופי שטחים בחלק הצפוני של התכנית – החלק המפוספס בשחור במפה שלפני

יסמין טלמון: כם, זה החלק שאותו מבקשים לגרוע משמורת הטבע לטובת מכון וינגייט.

יסמין טלמון: זה שטח של 8.6 דונם.

יסמין טלמון: מייד אחריו רואים בתכנית, יש שטיח שאותו מעוניינים לקבל לטובת שמורת הטבע, השטח שמסומן ירוק בתוך הקו הכחול.

יסמין טלמון: 9א.

דוד אזולאי: מי מקבל את התמורה של 9א?

יסמין טלמון: שמורת הטבע.

יסמין טלמון: השטח הזה יוכרז ויצטרף - -

דוד אזולאי: כמה דונם יש כאן?

יסמין טלמון: בערך אותו הדבר.

יסמין טלמון: לא עשיתי מדידה אבל רואים בעין, זה מול זה.

גלעד ארדן: על פי הפניה – הגריעה היא של 8 דונם, וההוספה-11 דונם.

דוד אזולאי: אנחנו מכירים מקרים שנתנו יותר וקיבלו פחות או להפך.

יסמין טלמון: זה לא תמיד הולך פר דונם.

יסמין טלמון: פה זה פחות או יותר אותו גודל שטח והשטח הירוק הוא שטח יותר איכותי ויותר רלבנטי לחבר אותו לשמורה.

יסמין טלמון: 9א' יצטרף לשמורה - -הגבול של השמורה זה הקו השחור שאתה רואה במפה.

יסמין טלמון: היא תקבל את התוספת הזו.

יסמין טלמון: כבר ב-94 התחילו דיבורים על ההכנה של התכנית הזו.

יסמין טלמון: סוכם שבתכנית הזו יסדרו את כל חילופי השטחים שדיברו עליהם עוד שנים לפני כן.

יסמין טלמון: כמו שכתוב במכתבו של שר הפנים השר להגנת הסביבה נתן את הסכמתו לביטול ההכרזה באוקטובר, 2010.

יסמין טלמון: מועצת גנים דנה ואישרה את ביטול ההכרזה כבר ב-2005 וראש עירית נתניה תומכת בביטול ההכרזה בפברואר 2010.

דוד אזולאי: זה שייך לתחום השיפוט של נתניה?

יסמין טלמון: כן.

יסמין טלמון: ולמעשה- שר הפנים נדרש להחלטה של הוועדה הזו.

דוד אזולאי: מכון וינגייט הוא בתחום השיפוט של נתניה?

יסמין טלמון: כן.

גלעד ארדן: אולי נשמע מרת"ג על ערכי הטבע שמדובר בהם בשתי החלקות – אחת לעומת השניה.

גלעד ארדן: האם יש פה הבדל?

ענת יציב: השטח שב-94 הגיעו להסכמות על חילופי השטחים בתקופה של המנכ"ל דן פרי - השטח שהוחלט לוותר עליו אז הוא שטח מופר.

ענת יציב: בחלקו יש מבנים.

דוד אזולאי: איך יש מבנים אם זה שייך לשמורת טבע?

ענת יציב: לדעתי גם קודם היתה שם תכנית מאושרת אחרת שחלה על השטח - - אם יש לכם את התכנית במצב המאושר אתם רואים שיש ייעוד אחר, לא שמורת טבע.

ענת יציב: בשטח חלה גם קודם תכנית אחרת, זה קורה כמו שכבר נתקלנו פה כמה וכמה פעמים ולכן יש שם את הבינוי שחל בשטח כמו שאתם רואים בתצלום האוויר שלפניכם, ולכן, כבר ב-94 הגיעו להבנות שהרשות לא מעוניינת בשטח הזה ויש שטח אחר שהוא ערכי בתחום וינגייט ולכן היתה הסכמה לחילופי השטחים בחלק הצפוני של מכון וינגייט.

יצחק גזית: אני ממכון וינגייט.

יצחק גזית: הנושא של החלפת השטחים נעשתה בשנות ה-60 בין האלוף יופה ובין מנהל מכון וינגייט, ברוך בק.

יצחק גזית: התכנית היתה שאחרי החלפת השטחים היו שתי תכניות תב"ע של מכון וינגייט שאושרו - 396 ו-396/1 שהיא כרגע גם בתוקף.

יצחק גזית: בתוך תחום המכון, בתכנית התב"ע, מופיע השטח שכרגע מבקשים לגרוע אותו משמורת הטבע, ומכון וינגייט כרגע לא יושב בשטח שהועבר לשמורת הטבע, הוא מחוץ לגבולות של מכון וינגייט.

יצחק גזית: המצב היום פשוט אף אחד לא ידע עד היום שכדי לגרוע שטח משמורת טבע צריך אישור של ועדה.

גלעד ארדן: מה זאת אומרת שאף אחד לא ידע?

יצחק גזית: במכון וינגייט, בנתניה, ובוועדה המחוזית.

טליה בר ניב: ובוועדה המחוזית.

דוד אזולאי: בוועדה המחוזית לא ידעו?

טליה בר ניב: לא רק שהם לא ידעו, אני רוצה להוסיף - -

יצחק גזית: עובדה שהם אישרו את תכנית התב"ע הקיימת של מכון וינגייט, ועל סמך זה נבנה, עם היתרי בניה מעירית נתניה, והבניינים שם כבר קיימים מתחילת שנות ה-70.

דוד אזולאי: איך עירית נתניה, הגדולה, לא הבחינה?

דוד אזולאי: לא ידעה?

טליה בר ניב: זה משנים שאני לא יכולה לתת הסבר, זה הרבה לפני זמני.

טליה בר ניב: אבל כיוון שהוועדה המחוזית אישרה את התכנית הקודמת – 396/1, ונתנה לה תוקף על סמך הסמכות של רשות הטבע והגנים ועל סמך זה שיש תכתובות רבות על זה שרשות הטבע והגנים לוקחת על עצמה לטפל בכל הנושא של הגריעה, אז היה ברור שאין סיבה לא לתת תוקף לתכנית – זו שתקפה כבר.

טליה בר ניב: 386/1.

דוד אזולאי: איך ועדה מחוזית מאשרת תכנית - -?

טליה בר ניב: הם לא שלחו נציגים לכאן.

טליה בר ניב: זו שאלה שצריכה להיות מופנית אליהם.

דוד אזולאי: יש פה תקלה - -

טליה בר ניב: חמורה.

דוד אזולאי: לא הייתי אומר חמורה, הייתי אומר – לא נעימה.

יסמין טלמון: של הבנת התהליך הנדרש.

דוד אזולאי: מאשרים תכניות כשבעצם עוד לא אישרנו – זה בעצם הליך לא חוקי.

יסמין טלמון: שלחנו לכם לפני כמה חודשים מסמך שהופץ ממנהל התכנון לכל הוועדות המחוזיות שמנחה בדיוק על העניין הזה, שכל תכנית שיש בה חפיפה לגן לאומי או שמורת טבע מוכרזים, לפני מתן תוקף, לפני אישור התכנית הסופית – חייב לעבור את הליך הגריעה.

דוד אזולאי: מה שאני מבקש – אני לא יודע אם המכתב הזה הגיע אלינו - -

גלעד ארדן: כן.

גלעד ארדן: אני זוכר שהגיע משהו.

דוד אזולאי: אז בוא נסכם כך - אם אין לנו את המכתב הזה תדאג שנקבל עותק.

מנחם זלוצקי: גם כשהמכתב נמצא יש עדין תכניות ישנות שמסתבר לנו כל פעם מחדש שניתן תוקף או אפילו ניתנו היתרי בניה ולא היתה גריעה.

דוד אזולאי: טוב, אז עכשיו תהיה להם גריעה ואז אני מקווה שההיתרים יוכשרו בדיעבד.

דוד אזולאי: יש עוד שאלות?

דב חנין: עצוב.

דוד אזולאי: אני מצטרף אליך.

דוד אזולאי: הנחמה היחידה בדיון הזה שלפחות יש פיצוי הולם.

דוד אזולאי: יצחק גזית: פיצוי גדול יותר.

דוד אזולאי: אנחנו מכירים שגורעים שטח וקיבלו תמורה יותר גדולה, זה בסדר.

דוד אזולאי: באזור נתניה זה בסדר.

יצחק גזית: צריך לראות את המציאות בשטח.

יצחק גזית: מדובר פה על שטח שהוא שטח של מגרש חניה מול שטח של ערכי טבע.

מנחם זלוצקי: האם מגרש החניה היום הוא עדין מכורכר?

יצחק גזית: כן.

מנחם זלוצקי: ויש כוונה להשאיר אותו ככה?

מנחם זלוצקי: כי גם את זה – צריך לחשוב, אפילו אם זה לא בתחום הגן הלאומי או שמורת הטבע, צריך לחשוב גם על החיבור למי התהום, על כל הקשר, ולא לעשות - -

טליה בר ניב: מכיוון שהתב"ע הקודמת כבר אושרה, וקיבלה תוקף, ועל סמך התב"ע הזו הוצאו לא מעט היתרים, אז זה בעצם מצב קיים מה שיש שם בשטח.

מנחום זלוצקי: אבל גם בכל פיתוח עתידי – כי אתם, לא משנה שאתם עם תב"ע מאושרת, אבל המיקום של מכון וינגייט אין ספק שהוא מאד אטרקטיבי בנוף, בשטח – גם הבניה צריכה להיות שם בהתאם.

מנחום זלוצקי: ומכיוון שפעם בנו אחרת היום יש מודעות יותר גדולה, וצריך לקחת את זה בחשבון לכוונות לעתיד.

דוד אזולאי: ברוך הבא לחבר הכנסת איתן כבל.

איתן כבל: ברוכים הנמצאים, יכול להיות שזו אחת הישיבות האחרונות שלי כאן כחבר מן המניין.

איתן כבל: האמת היא שאהיה ממלא מקום, ואמשיך להגיע.

דוד אזולאי: מי יבוא במקומך?

איתן כבל: אבישי ברוורמן אמור לבוא.

דוד אזולאי: תחסר לנו.

דוד אזולאי: אם כן, נאשר את הגריעה ואת התוספת ונצביע – מי בעד ביטול ההכרזה על חלק משמורת טבע נחל פולג אין מתנגדים, אין נמנעים, לפיכך אנחנו מאשרים את פנייתו של סגן ראש הממשלה ושר הפנים לאשר את הגריעה הזו.

דוד אזולאי: אני מודה לכם, הישיבה נעולה.